Karina (penyanyi Korea Selatan)

**Yu Ji-min** (; lahir 11 April 2000), dikenali profesionalnya sebagai **Karina**, ialah penyanyi dan penyanyi rap Korea Selatan. Beliau ialah ketua kumpulan wanita Korea Selatan Aespa, yang ditubuhkan oleh SM Entertainment pada 17 November 2020. Beliau juga ahli adikumpulan Got the Beat, yang debut pada 3 Januari 2022.

Pada 2024, Karina mencapai lagu sepuluh teratas pertamanya sebagai artis solo di Carta Digital Circle, serta anugerah pertunjukan muzik solo pertamanya daripada *[[Show! Music Core]]*, dengan "Up" daripada album single digital Aespa **.

## Kehidupan awal dan pendidikan
Karina dilahirkan dan dibesarkan di Suwon, Korea Selatan, dalam sebuah keluarga yang terdiri daripada ibubapanya dan seorang kakak perempuan. Beliau bersekolah di Sekolah Tinggi Hansol, yang terletak di Bundang, sehingga beliau ditemui oleh wakil SM Entertainment melalui media sosial dan dilatih selama 4 tahun sebelum debutnya. Beliau kemudiannya berhenti untuk memberi tumpuan kepada latihan dan kemudiannya memperoleh sijil setara GED.

Karina ialah seorang Katolik dan menyatakan bahawa nama pembaptisannya ialah Katarina, yang menjadi ilham untuk nama pentasnya.

## Kerjaya

### Pra-debut
Semasa menjadi pelatih, Karina muncul dalam video muzik rakan selabelnya Taemin untuk lagu "Want" pada Februari 2019, dan membuat persembahan bersamanya di beberapa rancangan muzik pada minggu-minggu berikutnya. Karina juga muncul bersama rakan selabelnya Kai untuk pameran maya Hyundai dan SM, *The All-New Tucson, Beyond Drive*.

### 2020–sekarang: Debut dengan Aespa, Got the Beat dan usaha solo
Pada 27 Oktober 2020, SM memperkenalkan Karina sebagai ahli kedua Aespa. Beliau debut sebagai ketua kumpulan tersebut pada 17 November 2020, dengan single digital "Black Mamba".

Dari 30 Oktober hingga pertengahan Disember 2021, Karina menganjurkan rancangan *Travel Diary Soul: Seoul* bersama David Lee McInnis sebagai sebahagian daripada promosi pelancong oleh Kerajaan Metropolitan Seoul. Rancangan tersebut berlangsung selama 4 episod dan mempamerkan tempat tumpuan pelancong di bandar. Ia dihasilkan bersama dengan History dan disiarkan kepada 39.5 juta isi rumah di 19 negara. Pada 17 Disember, beliau diumumkan sebagai ahli superkumpulan SM Got the Beat bersama rakan sekumpulannya Winter dan rakan selabel wanita lain seperti BoA, Taeyeon dan Hyoyeon dari Girls' Generation, dan Seulgi dan Wendy dari Red Velvet.

Pada 11 Mei 2023, MBC mengumumkan bahawa Karina akan menjadi hos khas bagi episod 13 Mei *[[Show! Music Core]]* bersama Lee Min-hyuk dan Jungwoo. Pada 22 September, Karina mengeluarkan single "Sad Waltz" untuk siri TV Netflix *[[Song of the Bandits]]*. Pada 30 November, diumumkan bahawa Karina akan mengambil bahagian dalam rancangan tanpa skrip Netflix, *[[Agents of Mystery]]*. Penggambaran untuk rancangan tersebut bermula pada Januari 2024, dengan episod pertama dijadualkan untuk tayangan pada 18 Jun.

Pada Mei 2024, Karina muncul dalam program muzik pelbagai KBS *Synchro U* sebagai ahli pelakon, di mana beliau memenangi Anugerah Rookie – Kategori Rancangan dan Varieti di Anugerah Hiburan KBS 2024. Pada hari yang sama, Karina juga disahkan akan menjadi DJ khas rancangan radio MBC FM4U, *Lee Seok-hoon's Brunch Cafe* pada 18 dan 19 April.

## Imej awam dan pengaruh
Karina diperkenalkan oleh SM sebagai ahli dengan pelbagai bakat seperti tarian, vokal, dan rap menjelang debutnya. Berikutan video pengenalan debutnya, frasa "Karina ialah Dewa" telah diterimapakai oleh peminat dan akhbar diperhatikan oleh imej awam dan peranannya dalam kumpulannya. Selain itu, majalah seperti *[[Paper (majalah)|Paper]]* menggelarnya sebagai "penari dinamik, pemimpin berperhatian, dan penyanyi rap yang mengghairahkan untuk kumpulannya", ditambah dengan keterlihatannya yang semakin meningkat dalam pelbagai sektor, membantu mengukuhkan statusnya sebagai tokoh yang dikenali di kalangan penduduk MZ Korea Selatan.

Pada 2021, Karina mendahului reputasi jenama Korea Selatan untuk artis dan pengaruh K-pop selama dua bulan berturut-turut. Beliau juga mengungguli kategori idola wanita *Star News* selama 8 minggu. Dalam "Penilaian Kuasa Jenama Ahli Kumpulan Wanita Individu" bulanan oleh Institut Penyelidikan Perniagaan Korea, Karina menduduki tempat pertama dalam kedua-dua keluaran Jun dan Julai dan keempat dalam keluaran Oktober. Beliau juga dipaparkan dalam "Program Promosi Pelancongan" oleh Kerajaan Metropolitan Seoul yang "membantu pelancong menghargai pemandangan panorama seluruh bandar dan Tembok Kubu Seoul yang bersejarah serta pembuatan tembikar di Mullae-dong".

## Kegiatan lain

### Pengendorsan
Karina telah berkhidmat sebagai duta pelbagai syarikat, dengan kerjasama pertamanya pada April 2022, ketika beliau dipilih sebagai duta muhibah untuk "Kempen Bersih" oleh *[[Akhbar Perniagaan Maeil]]*. Pengendorsan beliau berkembang pada 2023, bermula pada bulan November, apabila Lotte Chilsung memilihnya sebagai modelnya untuk minuman beralkohol "Kloud Krush". Pada bulan Disember, *[[Vogue (majalah)|Vogue Korea]]* mengumumkan bahawa beliau menjadi wajah baharu barisan gincu "Rouge Pur Couture" oleh YSL Beauty.

Selepas mengalami kejatuhan jualan sebanyak 13.1% antara tahun kewangan 2023 hingga 2024 disebabkan persaingan dengan jenama lain, Converse Korea melantik Karina sebagai duta baharunya pada Januari 2024 dan bekerja bersamanya untuk kempen jenama tersebut pada 2024 dan 2025. Pada bulan April itu, beliau dipilih sebagai model Vita 500 Zero, jenama minuman Vitamin C yang popular di Korea, dengan harapan syarikat tersebut mengembangkan pasarannya ke pengguna yang lebih muda. Pengumuman tersebut dikeluarkan berikutan catatan media sosial awal yang mengacah model baharu jenama tersebut. Karyasama tersebut dianggap sebagai satu kejayaan, dengan video promosinya menjadi video trend teratas di YouTube Korea selepas dikeluarkan.

Pada bulan Ogos, Karina telah dipilih sebagai duta dan model Musinsa Beauty kepunyaan syarikat e-dagang fesyen  dan juga dilantik sebagai duta jenama global rumah fesyen mewah Itali Prada selepas sebelum ini menghadiri pertunjukan musim luruh lelaki mereka 2024 pada Januari. Beliau kemudiannya muncul dalam Kempen Percutian 2024 jenama tersebut bersama duta-duta lain. Pada bulan September, beliau dipilih sebagai ilhami jenama luar Denmark Nordisk.

Pada Disember, beliau telah dipilih oleh Shinsegae untuk mengetuai kempen Krismasnya, "Hello, New Santa". Kementerian Perdagangan, Industri, dan Tenaga melaporkan bahawa jualan gedung membeli-belah dari Januari hingga Oktober pada 2024 telah jatuh sebanyak , yang mendorong Gedung Beli-belah Shinsegae untuk merakam video promosi akhir tahunnya bersama Karina. Kempen tersebut ialah sebuah filem promosi selama 10 minit untuk gedung serbaneka dan dipaparkan di Dataran Shinsegae. Kempen tersebut dilihat secara positif dan menarik pelanggan domestik dan antarabangsa, dengan aplikasi Gedung Beli-belah Shinsegae menyaksikan peningkatan sebanyak 47.1% pelanggan baharu dalam kumpulan umur 20-an hingga 30-an semasa tempoh kempen tersebut.

Pada Januari 2025, rangkaian kedai kopi Pascucci, yang dikendalikan oleh SPC Group, melantik Karina sebagai model selebriti pertamanya sejak francais tersebut diperkenalkan ke Korea pada 2002, kerana beliau dianggap sebagai wajah yang sangat dikenali di pasaran muda. Pada Februari, Karina diumumkan sebagai model baharu untuk Sprite. Kempen baharu dan filem komersial turut diumumkan, dengan seorang pegawai dari The Coca-Cola Company berkata: "Saya menjangkakan dapat mencapai kesan sinergi yang lebih besar dengan Karina. Kami merancang untuk menyampaikan kesegaran sengit yang dipersembahkan oleh jenama kami melalui video pengiklanan Karina, yang akan dikeluarkan tidak lama lagi."

### Kedermawanan
Pada Mac 2025, Karina menderma  melalui Persatuan Bantuan Bencana Kebangsaan Jambatan Harapan untuk membantu usaha pemulihan daripada kebakaran hutan yang telah berlaku di wilayah Ulsan, Gyeongbuk, dan Gyeongnam.

## Diskografi

### Single

#### Sebagai artis utama

### Tampilan runut bunyi

### Lagu carta lain

### Kredit komposisi
Semua kredit lagu didapati daripada pangkalan data Persatuan Hak Cipta Muzik Korea melainkan dinyatakan sebaliknya.

## Videografi

### Tampilan video muzik

## Filemografi

### Rancangan televisyen

### Rancangan web

### Pengehosan

### Rancangan radio

## Anugerah dan pencalonan

## Nota


## Rujukan


## Pautan luar

*